હવે હરિફ પક્ષોના લોકોએ આપેલા આંકડાં જુઓ એટલે સ્થિતિ વધારે સ્પષ્ટ થશે. ગ્રામ, તાલુકા અને જિલ્લા પંચાયત ત્રણેયની ચૂંટણી એકસાથે થઈ તેમાં કુલ બેઠકો થઈ 58,692. આમાંથી 34.2 ટકા બેઠકો બિનહરિફ થઈ ગઈ હતી. જીહા, ત્રીજા ભાગની બેઠકો પર ચૂંટણી લડનારો હરિફ જ રહેવા દેવાયો નહોતો. આવી કુલ 20,076 બેઠકો બિનહરિફ થઈ ગઈ. તેમાં સૌથી વધુ સ્વાભાવિક છે કે ગ્રામ પંચાયતોની બેઠકો હોય. ગ્રામ પંચાયતોની કુલ બેઠકો 48,650, તેમાંથી 16,814 બેઠકો બિનહરિફ થઈ ગઈ. તાલુકા પંચાયતની 9,217 બેઠકોમાંથી 3,059 બેઠકો અને જિલ્લા પંચાયતની કુલ 825 બેઠકોમાંથી 203 બેઠકો બિનહરિફ થઈ ગઈ. જિલ્લા પંચાયતની પણ 25 ટકા બેઠકો લડવા માટે કોઈ હરિફના હોય તે થોડું વધારે પડતું લાગશે.